Symmakhia

Symmakhia (, , ”yhdessä taisteleminen”) tarkoitti antiikin Kreikassa sotilaallista liittoa polisten eli kaupunkivaltioiden välillä. Symmakhiassa olevat polikset sopivat siitä, että niillä oli yhteiset liittolaiset ja yhteiset viholliset. Liitto käsitti sekä hyökkäys- että puolustussodan. Epimakhia () oli liittoutumisen rajoitetumpi muoto, joka koski vain yhteistä puolustautumista, mutta joskus myös tällaista liittoa voitiin kutsua symmakhiaksi.

Useimmiten tasaväkisten polisten liitot olivat vain puolustusliittoja, kun taas voimakkaamman poliksen johdossa olleet täysiä symmakhioita. Kaupungista, joka johti liittoa ja sen joukkoja, käytettiin termiä hēgemōn (). Liittolaisesta käytettiin termiä symmakhos (). Symmakhiaa laajempia liittoja olivat sympoliteia ja koinon.

Varhaisin tunnettu symmakhia on Miletoksen ja Lyydian kuninkaan Alyatteen välinen liitto noin 550-luvulla eaa. Varhaisin liitto, josta on säilynyt maininta piirtokirjoituksessa, on Eliin ja Heraian väliltä noin vuodelta 500 eaa.

Symmakhioita 

 Deloksen meriliitto (479–404 eaa.)
 Helleeninen liitto (481–479 eaa.)
 Korintin liitto, myös helleeninen liitto (338– eaa.)
 Mantineian symmakhia (n. 431–418 eaa.)
 Peloponnesolaisliitto (n. 550– eaa.)
 Tegean symmakhia (n. 423 eaa.)
 Toinen Ateenan liitto (378–338 eaa.)

Lähteet 

Antiikin Kreikan politiikka
Antiikin Kreikan sotahistoria
Kreikankieliset sanat ja sanonnat